ઓડિશાના ભુવનેશ્વરમાં એક નિર્માણાધીન પુલ પડવાથી મોટો અકસ્માત સર્જાયો છે. આ દુર્ઘટનામાં બે લોકોનું મૃત્યુ થયું છે અને 10 લોકો ઇજાગ્રસ્ત થયા છે. 5 લોકો મળબા નીચે ફસાયેલા હોવાની ખબર પણ મળી હતી. આ દુર્ઘટના ભુવનેશ્વરના બોમીખાલ વિસ્તારમાં થઇ હતી. નિર્માણાધીન ફ્લાયઓવરનો એક ભાગ તૂટી પડતાં ત્યાં હાજર લોકો મુસીબતમાં મુકાયા હતા. રાહત અને બચાવની ટીમે ઘટનાસ્થળે પહોંચી ફસાયેલા લોકોને બચાવવાનું કામ શરૂ કર્યું હતું.